Jane Semeleer

Jeanette (Jane) R. Semeleer (☆ 1960 na Aruba) ta un economista Arubano y ex-presidente di Banco Central di Aruba (CBA) for di september 2008. E ta e prome hende muhe pa ocupa e funcion aki Organigram Centrale Bank van Aruba per augustus 2018, y tambe e prome hende muhe den Reino Hulandes pa wordo nombra presidente di un banco central. E tabata e di ocho presidente desde e institucion na 1986 di CBA.

 Bida y carera 
Despues di a completa HAVO na Colegio Arubano, Semeleer a studia economia na Universidad di Toledo na Ohio, unda el a obtene un master na 1984.Semeleer new boss Central Bank Aruba, dutchcaribbeanlegalportal.com (25 di augustus 2008) Na su regreso na Aruba, el a cuminsa su carera como consehero pa gobierno, prome na Departamento di Asunto Economico, Comercio y Industria (DEZHI), y despues na Departamento di Relacionnan Exterior. 

Na 1990, Semeleer a drenta servicio di Banco Central di Aruba, unda el a wordo nombra como hefe di asuntonan bancario y mas laat na 2000 miembro di directiva.The President of the Central Bank of Aruba, deugdelijkbestuuraruba.org  Den e rol di director, e tabata responsabel pa presupuesto y cuentanan anual di CBA y tabata asesor di maneho di e presidente. 

Na september 2008, Semeleer a bira presidente y sucesor di Hassan Ali Mehran. Como presidente, Semeleer a dirigi e proyecto pa rediseña e biyetenan di florin di Aruba den colaboracion cu Crane Currency. Despues di un campaña di mercadeo, e serie nobo a wordo lansa dia 17 di mei 2019 y a bay den circulacion dia 3 di juni 2019.

Fuera di su trabou na CBA, Semeleer a sirbi den varios posicion di maneho y conseho, incluso como miembro di Hunta di Curator di Universidad di Aruba y di Hunta di Directiva di Horacio Oduber Hospital. 

 Bida personal   
Jane Semeleer ta casa cu Jossy Figaroa, y hunto nan tin dos yiu muhe.

Kategoria:Hende
Kategoria:Aruba
Kategoria:Economia